Jocurile Olimpice: Ana Maria Brânză a câștigat argintul la spadă. Prima medalie pentru România.
Ana Maria Brânză a adus României prima medalie la Jocurile Olimpice. Ana Maria Brânză a câștigat argintul în finala olimpică la spadă.
Actualizare 15:05. Argint pentru România! Ana Maria Brânză a fost învinsă de Sun Yiwen din China într-o finală dramatică a probei de spadă la Jocurile Olimpice. Scorul a fost 10-11, victoria chinezoaicei fiind obținută la tușa de aur.Știrea inițială:Ana Maria Brânză este în finala probei de spadă la Jocurile Olimpice. Spada noastră de aur a fost de neoprit până acum. Meciul împotriva Katrinei Lehis, din Letonia, și campioană europeană în 2018, a fost unul care a început strâns pentru campioana noastră.A fost 3-2 după prima repriză, în care letona a părut că va fi o piatră tare pentru campioana noastră.În repriza a doua, Katrina a mai rezistat până la 4 la 4, după care a Ana Maria Brânză și-a adus aminte pentru ce a venit la Tokyo. A luat tușă după tușă și a terminat meciul en fanfare 15-10.Cum a fost parcursul ei până acum?În primul tur a avut-o adversară pe Kiria Abdul Rahman, din Singapore. Se anunța o plimbare în parc, însă după un minut de tatonare, Kiria i-a luat prima tușă. A fost momentul care a supărat-o pe Ana Maria. 15-10 s-a terminat primul tur, după care uraganul Ana Maria Brânză s-a dezlănțuit.15-6 împotriva sud coreencei Sera Song, în optimi, după care a urmat sfertul de finală împotriva Juliei Beljajeva, unde din nou, spada noastră de aur a făcut spectacol: 15-8.